PROFEETALLISESSA VAAKAKUPISSA
Jakso 14. Ennalleen asettamisen aika.
Tervetuloa seuraamaan ohjelmaamme!
Avaan Raamattuni Apostolien tekojen kolmannesta luvusta.
Luemme Ap.t. 3 :19-20: -
"Tehkää siis parannus ja kääntykää, että -
teidän syntinne pyyhittäisiin pois, että virvoituksen ajat -
tulisivat Herran kasvoista ja hän lähettäisi hänet, -
joka on teille edeltämäärätty, Kristuksen Jeesuksen."
Kun julistaa Jumalan Sanaa haluaa puhua väkevästi siitä, -
että on mahdollista kokea ennalleen asettaminen.
Ennalleen asettaminen maistuu ihanalta.
Raamattu puhuu meille siitä, että on jotain, -
jonka voi muuttaa.
Ei ole epäilystäkään siitä, että meidän kristittyjen, -
Jumalan kansan, on koettava uudistumisen ja kirkkauden aalto.
Profeetta Jeremia sanoo kerran, -
että hänen silmänsä ovat itkusta pilalla, -
ja hänen sisimpänsä on järkyttynyt.
Tältä meidänkin elämässämme voi tuntua joskus.
Olkaamme itsellemme rehellisiä.
Voimme nähdä, että Jumalan pelko on miltei hävinnyt monin paikoin.
Jumalan Sanan kunnioitus on vähentynyt.
Luulemme, että voimme kohdella Jumalan Sanaa miten tahansa.
Kaikki tämä on aiheuttanut tuhoisia seurauksia.
Se merkitsee, että seurakunta on alkanut väsyä -
vesitettyyn julistukseen, jolla ei ole vaikutusta.
Ollaan kuin luopumuksen tilassa.
Jumala haluaa asettaa ennalleen kansansa.
Uskon, että Herra on läsnä tässä tv-ohjelmassa.
Jumalan Pyhä Henki haluaa puhua meille niin väkevästi, -
että haluamme tehdä parannuksen.
Olemme olleet suunnattomassa uskonnollisessa sekoituksessa, -
jossa on mukana merkityksettömiä riittejä.
Kaikki tämä on heikentänyt kristinuskoa -
erittäin ratkaisevalla tavalla.
Uskon, että nyt on aika, jolloin Jumalan Pyhä Henki haluaa tulla -
niin voimakkaana keskellemme, että julistamme evankeliumia -
täydellä voimalla ja terävyydellä, -
jota sillä ei ole ollut aikoihin.
Muistatko, mitä Jeesus sanoi Matt. 5:13:ssa: "Te olette maan suola; -
mutta jos suola käy mauttomaksi, millä se saadaan suolaiseksi?"
Ehkä ei olekaan kovin kummallista, etteivät ihmiset välitä, -
mitä sanomme seurakunnissamme, koska pitkään aikaan -
suolaa ei ole ollut, niin kuin pitäisi olla.
Jeesus sanoi myös Matt. 5:14-15:ssa: "Te olette maailman valkeus.
eikä lamppua sytytetä ja panna vakan alle, vaan lampunjalkaan, -
ja niin se loistaa kaikille huoneessa oleville."
Pahin tapahtui, mitä ei saisi tapahtua.
Nimittäin, että seurakunta teki yhä enemmän kompromisseja, -
maailman ja ajan hengen kanssa.
Luulemme olevamme avarakatseisia, -
kun emme uhmaa syntiä emmekä moraalittomuutta.
Pelkäämme poliittisia -
ja uskonnollisia painostusta.
Muista, mitä sanon. Meidän tulee rakastaa syntistä -
mutta vihata syntiä."
Jos emme erota näitä kahta asiaa, silloin tuhannet ihmiset -
joutuvat ikuiseen kadotukseen.
Sen alennustilan vuoksi, johon olemme joutuneet, -
he tulevat hylkäämään evankeliumin.
Siksi meidän täytyy polvistua nöyränä -
ja sanoa: "Herra, haluamme kohdata sinut uudelleen."
Vanhassa testamentissa oli pappi, nimeltään Eeli.
Hänen luonaan elivät myös hänen poikansa.
He olivat myös pappeja, mutta he elivät luopumuksessa, -
haureudessa ja moraalittomuudessa.
He makasivat naisten kanssa, jotka palvelivat ilmestysmajassa.
Tuloksena oli, että Herran kirkkaus katosi.
Kun he lähtivät taisteluun, he luulivat väärässä uskomuksessaan, -
että liitonarkki pelastaisi heidät.
Vihollinen vei heiltä liitonarkin ja kirkkaus poistui Israelista.
Samoin on myös paljon siitä kirkkaudesta hävinnyt, -
joka kerran oli herätyskokouksissamme.
Ehkäpä ei haureuden, eikä moraalittomuuden vuoksi, -
vaan koska olemme hiljentäneet sanoman Jeesuksesta Kristuksesta.
Jokainen sukupolvi on kohdannut samat hyökkäykset.
Saatana haluaa sammuttaa yliluonnollisen elämän, -
jossa Jumala haluaa meidän elävän.
Hän haluaa sammuttaa valon seurakunnistamme, -
jotta tekisimme kompromisseja Jumalan Sanan kustannuksella.
Se ei voi olla Jumalan Sanaa, siihen emme voi uskoa...
Jos emme usko Jumalan elävään Sanaan, ja -
jos tämä Kirja ei saa olla meille tärkeä, -
kuinka voisimme vaikuttaa maailmaamme?
Ilman Pyhän Hengen elinvoimaa, -
seurakunnasta ei tule mitään muuta, kuin -
yhdistys tai taloudellinen yritys.
Seurakunnan voima on aina ollut -
hengellisen elämän todellisuudessa.
Seurakunnan voima ei ole älykkyydessä eikä kyvykkyydessä.
Se ei riipu myöskään ihmisen järjestä eikä tahdonvoimasta.
Seurakunta elää yksinomaan Jumalan Pyhän Hengen voimasta.
Normaali seurakuntaelämä hakee voimansa yliluonnollisesta.
Normaali seurakunta elää yhdessä Jumalan Sanan ja -
Pyhän Hengen kanssa.
Jos haluamme kansanherätyksen, jota kipeästi tarvitsemme, -
meidän täytyy todella nousta suoraselkäisesti uskomaan -
Jumalan Sanaan ja sen lupauksiin.
Sana lupaa, että sorretut pääsevät vapauteen -
ja syntiset armahdetaan.
Vihollisen valta murretaan.
Meidän täytyy kohdata Herra radikaalisti, -
vallankumoustakin voimakkaammin ja ravisuttavammin.
Meidän täytyy repiä alas erilaiset epäjumalien alttarit, -
joita olemme rakentaneet.
Meidän täytyy saada uusi Jumalan pelko, josta -
puuttuu halu tehdä kompromisseja.
Meidän täytyy tietää, että Jumalan Sana pitää paikkansa.
Jos poistetaan usko parannuksentekoon, -
usko uudestisyntymiseen, -
kasteen voimaan, helvetin todellisuuteen, -
neitseestä syntymiseen tai kuolleitten ylösnousemukseen, -
silloin on palattava takaisin Raamatun Sanaan.
Elämme nyt kuin Eelin pojat.
Julistamme ylpeinä väärää evankeliumia.
Ettekö näe, että kirkkaus on poissa!
Syvällä sisimmässäni tunnen suurta hätää.
Tunnen kaipuuta, koska ennalleen asettamisen aika on käsillä.
Vihollinen, jota paholaiseksi kutsutaan, luuli, -
että se on voittanut Ruotsin seurakunnan.
Vihollinen onnistui hajottamaan ja rappeuttamaan sitä.
Se onnistui myös kiristämään seurakuntaa.
Jumala haluaa tehdä meille uuden tarjouksen.
Hän haluaa asettaa meidät ennalleen, -
koska on luvannut meille Henkensä siunatun voiman.
Tunnen tarvetta lukea Raamatusta, mitä se sanoo: -
Sak. 4:6-7: "Ei sotaväellä eikä voimalla, -
vaan minun Hengelläni, sanoo Herra Sebaot.
Mikä olet sinä, suuri vuori, -
Serubbaabelin edessä? Lakeudeksi sinä!
Hän on paneva paikoillensa huippukiven huutojen kaikuessa: -
'Suosio, suosio sille!'"
Tämä on profeetallinen sanoma.
Serubbaabel on väkevä esikuva Jeesuksesta Kristuksesta, -
joka on seurakunnan Herra ja Kuningas.
Hän täytti kaiken Golgatan ristillä.
Siihen, mihin inhimillinen voima ja strategiat eivät kyenneet, -
sen Hän teki ristin kuolemansa kautta, -
ja lähettämällä Pyhän Henkensä.
Näen tässä kolme vahvaa ja mahtavaa aluetta.
Ensimmäiseksi: Jumalan Sana saa jälleen -
korkeimman auktoriteettiaseman.
Se ottaa uudelleen paikkansa.
Ne, jotka häpeävät Jumalan Sanaa, -
saavat ymmärtää, että ilman sitä -
ei kukaan voi palata heikkoudesta voimaan.
Jumalan Sana on voimamme ja väkevyytemme.
Uskon, että Jumalan Sana saa jälleen vaikuttaa kouluissamme.
Se saa vaikuttaa koulutukseen ja kansaan.
Toiseksi ajattelen näin, että löydämme ihmiset, -
jotka alkavat elää Jumalalle erotettua elämää.
Pyhä Henki haluaa antaa meille voiman, jotta me tarkasti -
puhdistamme pois synnin ja lian seurakunnistamme.
En tarkoita, että alamme metsästää ihmisiä, vaan että -
alkaisimme elää pyhitettyä elämää.
Salli Hengen voimakkaan tuulen puhaltaa ummehtuneisiin kirkkoihin.
Siivoa pois häpeän pöly ja lika.
Anna raikkaan Hengen tuulen puhaltaa jumalanpalveluksiimme, -
jotta syntyy jälleen ylivuotavaa elämää.
Tätä maailma tarvitsee.
Näen myös kolmannen asian.
Se toteutuu, kun Jumala asettaa kansansa ennalleen.
Syntyy elämää, jota eletään Jumalan tahdon mukaisesti.
Elävä seurakunta loistaa taas valona pimeydessä.
Elävä seurakunta tulee taas suolaksi maailmassa, -
niin kuin Herra oli tarkoittanutkin.
Jumalan säädökset perheitä varten -
asetetaan ennalleen Jumalan pelossa.
Seurakunnan tulee vaikuttaa kaupunkeihin, -
kuntiin, maihin ja yksilöihin.
Uskallan väittää, että jos Jumala saa tulla keskellemme, -
tulee Jumalan Pyhä Henki vielä kerran vaikuttamaan poliitikkoihin, -
poliittisiin puolueisiin ja kaikkeen, mitä ne edustavat.
Kaikki alkaa sinusta ja minusta, jotka olemme Jumalan kansaa.
Minulla on etuoikeus haastaa sinut -
ennalleen asettamisen prosessiin, jonka Jumala haluaa antaa meille.
Kun seurakunta on asetettu ennalleen, alkaa ylistyslaulujen aika.
Sovitus saa aikaan sen, että Jumalan lapset ylistävät jälleen.
Muistatko, kun israelilaiset olivat vankeina Baabelissa?
Baabelin kansa pyysi heitä laulamaan Siionin lauluja.
He saivat alakuloisen vastauksen: -
"Kuinka voisimme laulaa Siionin lauluja vieraalla maalla."
Olen vakuuttunut siitä, että kun koemme -
virvoituksen aikoja, silloin voimme kuulla uuden sävelen.
Uusi laulu alkaa soida.
Ylistyslaulu nousee syvältä sydämestäsi.
Laululla on ihmeellinen merkitys.
Sen kirjoitti pastori ja lauluntekijä Allan Törnberg.
Hän kirjoittaa näin: -
"Eräänä päivänä, kun kielet ruosteesta puhdistettiin, -
niiden surumielinen sointi loppui Golgatalla.
Siellä Jumalani uudelleen sieluni puhdisti.
Sydämensä pohjasta laulettiin hallelujaa."
Tiedätkö, että sydämen kielissä on ruostetta.
Ne ovat kuormittuneet.
Entinen sointi ja sävel on tuhoutunut.
Muistatko, kun lauloit sydämesi pohjasta -
hallelujaa, aitoa ylistyslaulua.
Siitä on pitkä aika.
Mutta ennalleen asettamisen päivä on nyt.
Saamme taas alkaa laulaa, -
ja sävel saa levittää siunausta.
Kun kuulemme sävelen, sen ihanan soinnun, -
haluamme hyräillä säveltä.
Kuulen sävelen ikuisesta maailmasta, -
ja sydämeni haluaa laulaa mukana ylistyslaulua, -
joka syntyy Golgatalla.
Odotan muutosta Ruotsissa.
Odotan seurakunnan muutosta.
Odotan, että sinusta ja minusta tulee sielujenvoittajia.
Odotan, että saisimme murtautua ulos kaikesta siitä, -
joka on vetänyt meidät syvälle liejuun, -
joka imee meitä alaspäin.
Meistä tulee usein apaattisia.
Ajattelemme, ettei kannata edes yrittää.
Tänään haluan sanoa sinulle:
Nyt on tullut aika, jolloin seurakunta saa uuden voiman.
Myös sinä, joka julistat sanaa, saat kokea, -
että Jumala haluaa antaa uuden voitelun.
Kun Jumala asettaa ennalleen, Hän antaa Pyhän Hengen voiman meille.
Maamme tarvitsee voideltuja, siunattuja, -
muuttuneita kristittyjä.
Maallemme ja koko Skandinavialle ei ole mitään hyötyä -
nimikristityistä. He tarvitsevat aivan muuta.
Tarvitaan elävän uskon omaavia Jumalan lapsia, joka -
tarkoittaa, että ihmiset muuttuvat.
Siksi kysyn sinulta: "Haluatko muuttua?"
Jumala antoi minulle tehtävän saarnata herätyssanomaa uskoville.
Puhua siitä, että profeetallisessa vaakakupissa, meidän -
maamme painaa aivan liian vähän.
Eikö seurakunnan pitäisi painaa profeetallisessa vaakakupissa eniten?
Torjuminen on painavampi.
Profeetallisessa vaakakupissa, julistus ei ole suurin asia -
vaan torjuminen.
Enää ei uskota niinkään profeetallisen Sanan julistukseen -
vaan annetaan epäilykselle sijaa.
Nyt tarvitaan uusi aikakausi.
Nyt Jumala haluaa tulla yllemme -
niin väkevällä, mahtavalla ja vakuuttavalla tavalla, -
että usko Sanaan painaa enemmän ja vie epäilyksen mennessään.
Uskon, että Jumala haluaa tehdä sen niin voimakkaasti, -
että usko Jumalan Sanaan alkaa ohjata meitä.
Tätä meidän maamme tarvitsee.
Siksi kiitän Jumalaa koko sydämestäni, -
kaikista rukoilijoista, jotka alinomaa rukoilevat, -
jotka alinomaa kaipaavat ja odottavat.
Uskallan luvata sinulle, että rukousvastaus on tulossa.
Sinun ei tarvitse pelätä. Älä piiloudu jonnekin nurkkaan.
Astu esiin areenalle ja uskalla olla erilainen ihminen.
Taivaan Jumala haluaa antaa meille kaiken tämän, -
josta olen puhunut sinulle.
Aika kuluu nopeasti ja toivon koko sisimmästäni, että -
otat sanomastani vaarin.
Rukoilemme Jumalan armoa.
Kiitos Pyhä Isä, että puhut edelleenkin.
Puhu väkevästi henkeemme, älä anna meille rauhaa, -
ennen kuin meidän henkemme, sielumme ja ruumiimme kääntyvät.
Herra, anna hengellisen uudistumisen leimata koko elämäämme.
Jeesuksen nimessä, Aamen.
PROFEETALLISESSA VAAKAKUPISSA.
Toivon ja uskon, että haluat tukea näitä ohjelmia, -
joissa on profeetallinen suunta, rukouksillasi ja uhrilahjoillasi.
Uskon, että ymmärrät, kuinka tärkeää on, että -
tavoitamme sanomallamme ihmiset!
Jumala sinua siunatkoon, että olet mukana tukemassa!
Suomennos: Anneli Olin